CELEX: 32015R1799
Language: mt
Date: 2015-10-05 00:00:00
Title: Regolament ta' Implimentazzjoni tal-Kummissjoni (UE) 2015/1799 tal-5 ta' Ottubru 2015 dwar il-klassifikazzjoni ta' ċerti prodotti fin-Nomenklatura Magħquda

8.10.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 263/14
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/1799
      tal-5 ta' Ottubru 2015
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jenħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata fuqha, kemm b'mod parzjali kif ukoll b'mod sħiħ, jew li żżid kwalunkwe sottodiviżjoni magħha u li hija stabbilita permezz ta' dispożizzjonijiet speċifiċi tal-Unjoni, bl-għan li jiġu applikati tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta'dik it-tabella.
               
            
                  (4)
               
               
                  Huwa xieraq li jiġi previst li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tkunx konformi ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-5 ta' Ottubru 2015.
         
            
               Għall-Kummissjoni,
            
            
               F'isem il-President,
            
            Heinz ZOUREK
            
               Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott fil-forma ta' trab, li jinħareġ għall-bejgħ bl-imnut f'kaxxa tal-plastik ta' 300 g. Id-doża rakkomandata indikata ta' kuljum (10 g) tikkonsisti minn (f'milligrammi):
                     
                                    
                                                —
                                             
                                             
                                                amminoaċidi (taħlita ta' arġinina u ċitrullina)
                                             
                                          
                                 
                                    5 200 
                                 
                              
                                    
                                                —
                                             
                                             
                                                vitamina Ċ (fil-forma ta'aċidu askorbiku)
                                             
                                          
                                 
                                    500
                                 
                              
                                    
                                                —
                                             
                                             
                                                L-tawrina
                                             
                                          
                                 
                                    300
                                 
                              
                                    
                                                —
                                             
                                             
                                                vitamina E (fil-forma ta' aċetat ta' D-alfa-tokoferil)
                                             
                                          
                                 
                                    90
                                 
                              
                                    
                                                —
                                             
                                             
                                                aċidu alfalipojku
                                             
                                          
                                 
                                    10
                                 
                              
                                    
                                                —
                                             
                                             
                                                aċidu foliku
                                             
                                          
                                 
                                    0,4
                                 
                              
                                    
                                                —
                                             
                                             
                                                melissa
                                             
                                          
                                 
                                    50
                                 
                              
                                    
                                                —
                                             
                                             
                                                kalċju (fil-forma ta' CaCO3)
                                             
                                          
                                 
                                    66
                                 
                              Il-prodott fih ukoll ammonti żgħar ta' aċidu ċitriku, sukralożju u diossidu tas-siliċju.
                     Skont it-tikketta, il-prodott huwa suppliment nutrittiv għall-konsum mill-bniedem li jipprovdi għajnuna fil-kura tal-ġisem u li joffri benesseri tul il-ħajja.
                     Id-doża rakkomandata indikata ta' kuljum hija ta' 10 g (2 kuċċarini).
                  
                  
                     2106 90 92 
                  
                  
                     Il-klassifikazzjoni hija ddeterminata mir-Regoli Ġenerali 1 sa 6 għall-interpretazzjoni tan-Nomenklatura Magħquda, in-Nota Addizzjonali 1(a) tal-Kapitolu 30 u l-kliem tal-kodiċijiet NM 2106 , 2106 90  u 2106 90 92 .
                     Il-prodott huwa preparazzjoni ppreżentata bħala suppliment nutrittiv għall-konsum mill-bniedem, li fih vitamini u amminoaċidi.
                     Il-prodott mhuwiex maħsub biex jintuża għad-dijanjożi, it-trattament, il-kura jew il-prevenzjoni ta' mard skont it-tifsira tal-intestatura 3004 . Anki jekk fih livelli tal-vitamini Ċ u E li huma ogħla, b'mod sinifikanti, mid-doża rakkomandata ta' kuljum, il-prodott ma jissodisfax ir-rekwiżiti tan-Nota Addizzjonali 1(a) tal-Kapitolu 30. Għaldaqstant, il-klassifikazzjoni taħt il-kodiċi NM 3004  hija eskluża.
                     Peress li l-prodott huwa ppreżentat f'imballaġġ b'indikazzjoni li huwa jmantni s-saħħa jew il-benesseri ġenerali, huwa preparazzjoni tal-ikel mhux speċifikata jew inkluża band'oħra (ara wkoll in-Noti ta' Spjegazzjoni tas-Sistema Armonizzata għall-intestatura 2106 , it-tieni paragrafu, punt 16).
                     Għaldaqstant, il-prodott għandu jiġi klassifikat taħt il-kodiċi NM 2106 90 92  bħala preparazzjoni oħra tal-ikel.